钦定古今图书集成/明伦汇编/官常典/第471卷 > 马明
## 钦定古今图书集成/明伦汇编/官常典/第471卷 > 马明

按《陈书周铁虎传》，“时有盱眙马明，字世朗，梁世事鄱
阳嗣王萧范。侯景之乱，据庐江之东界，拒贼临城栅。
元帝授散骑常侍、平北将军、北兖州刺史，领庐江太
守。荆州陷没，归于高祖。绍泰中，复官位，封西华县侯，
邑二千户。亦随文育西征王琳于沌口军败，明力战
死之。赠使持节、征西将军、郢州刺史。”